AGATHE  MOULONGUET, koordinatorica razstave ŽIVI in tesna sodelavka Yanna Arthus Bertranda v okoljski organizaciji GoodPlanet:

Zelo sem vesela, da sem lahko danes kot koordinatorica razstave Yanna Arthus-Bertranda tukaj, ko slovesno odpiramo razstavo ŽIVI. Res mu je zelo žal, da ne more biti z nami tudi on.

Razstava ŽIVI je eden od projektov njegovega združenja Goodplanet, ki ga je ustanovil leta 2005. Cilj združenja je promovirati trajnostni razvoj, spodbuditi občutljivost ljudi in jih motivirati, da bi se zavedeli odgovornosti, ki jo ima vsak od nas do tega, da ohranimo naš planet.

Razstava ŽIVI želi povezati čudovite fotografije, ki so delo največjih fotografov sveta, specializiranih za fotografiranje živali, s številkami, ki govorijo, kako človek deluje na okolje. Ko boste prebirali besedila, ki spremljajo razstavo, boste prav tako lahko izvedeli,  kakšne so rešitve in pobude, ki jih lahko sprejme prav vsak, da bi pomagal preprečiti degradacijo okolja. Vedno sno navdušeni, ko vidimo, kako se obiskovalci ustavljajo pred vsakim panojem, kako komentirajo, se odzivajo in se jim rojevajo številne nove ideje. Zelo smo zadovoljni, ko ugotavljamo, da razstava ŽIVI pri gledalcih prebuja njihovo zavest. 

Ponosni smo, da lahko predstavimo razstavo ŽIVI v Ljubljani, ki je v tem času prestolnica Evrope. Doslej so jo videli le v Franciji in v Švici, Slovenija jo je prijazno sprejela kot tretja. Letos se seli še v Prago in v Montreal.

Rada bi se res toplo zahvalila vsej slovenski ekipi, ki je z zanosom in energijo pripravljala ta projekt, zlasti še obema Lukšičema, Andreji in Andreju. In seveda sponzorjem, ki so s svojo radodarnostjo omogočili, da je razstava zdaj tu.

Želim vam veliko užitka pri ogledu razstave v Tivoliju!